**Afregning af vand og kloak i haverne 2024**

**Acontobeløb**

Hver have indbetaler et acontobeløb på 1370 kr. for eget vandforbruget i 2024.

Opkrævningen kommer sammen med havelejen.

**Aflæsning**

Du skal selv aflæse vandmåleren i omkring 1. december 2024, du vil få oplyst et link hvor,

du skal indberette din aflæsning.

**Individuel afregning:**

De enkelte havers vandforbruget (og hermed afløb) opkræves sammen med havelejen for

2025. (se priser nedenunder)

**Salg af hus.**

Ved salg af kolonihave skal vandmåleren aflæses og haveloddets vandforbrug vil blive

afregnet i forbindelse med salget.

**Priser fra vandcenter Syd 2024:**

**Pris på VAND pr. m3: 17,53 kr.**

**Pris for AFLØB pr. m3: 40,00 kr.**

**Prisen på en kubikmeter er således 17,53+ 40,00 = 57,53 KR**

**Acontobeløbet på 1370 kr. svarer til et forbrug på 25,2 m3.**

**Oplysning og vejledning om kloak med pumpebrønde**

Kloakeringen i jeres kolonihaveforening er etableret som et delvist tryksat system. Det

betyder at spildevand fra jeres kolonihavehuse er tilsluttet pumpebrønde, der er placeret

strategiske steder i jeres kolonihaveforening. Fra pumpebrøndene pumpes spildevandet

fra foreningsområdet via en trykledning til det offentlige kloaksystem.

**For at undgå driftsproblemer** og evt. driftsstop af pumpen, skal du som havelejer være

opmærksom på, at følgende ikke må komme i afløbet:

. Faste enheder som f.eks. bleer, bind, vatpinde, vådservietter og vaskeklude

. Fritureolie og madfedt

. Sand og grus fra køkkenvask og gulvafløb

. Kemikalier, f.eks. terpentin, olie, malerrester m.v.

. Regn- og drænvand

Pumpebrøndene ejes af Odense Kommune, men det er jer som kolonihaveforening der

skal sørge for vedligeholdelse af pumperne.

**Ved driftsstop af pumpen** bliver der sendt en sms til bestyrelsen i jeres haveforening

samt til den virksomhed der står for drift af pumperne. Pumperne vil i langt de fleste

situationer være tilbage i drift indenfor 24 timer, og et driftsstop forvendtes derfor ikke at

påvirke afledningen af spildevand fra dit kolonihavehus. Du skal som udgangspunkt ikke

gøre noget, hvis du opdager at en pumpe er ude af drift, men hvis du oplever problemer

med at skylle ud i toilet og afløb, bedes du kontakte din bestyrelse.

Pumperne er designet til at håndtere almindeligt husholdningsspildevand, i de mængder

og med den sammensætning der forvendtes fra et kolonihaveområde.

Det betyder at pumperne ikke kan håndtere regnvand fra tage og overflader samt

drænvand (herunder omfangsdræn) i din kolonihave. Det er derfor kun tilladt at tilslutte

afløb fra indendørs installationer til kloakbrønden på din havelod.

**Når kolonihavehuset forlades i længere tid**, skyld da ud i toilettet 4-5 gange. På den

måde sikrer du at kloakledningerne, på din egen havelod, bliver skyllet igennem, og du

undgår problemer med lugt og tilstoppede rør, når du kommer tilbage.